Варианттарҙың береһен ( сәсмә ) С.Ғ.Мирасов 1927 й . “ Башҡорт аймағы ” ж. баҫтыра , шулай уҡ вариант “ Башҡорт шәжәрәләре ” ( “ Башкирские шежере ” ; 1960 ) йыйынтығына индерелгән ; икенсеһе Ш.Мәржәниҙең “ Мостафад әләхбәр фи әхвәли Ҡазан вә Болғар ” ( 1-се китап , 1885 ; “ Ҡазандағы һәм Болғарҙағы хәл тураһындағы хәбәрҙәрҙән күсермәләр ” ) китабына ингән , һуңғыһы һәм тағы ике ҡулъяҙма Ҡазан университетының ҡулъяҙмалар һәм һирәк китаптар бүлегенең Шәреҡ секторында һаҡлана .